Klokken 12:45 blev en 58-årig mand fra Brovst anholdt af Nordjyllands Politi. Manden er sigtet for forsættelig brandstiftelse, og mistænkes for at være årsag til branden på værestedet Syrenen i Brovst. Nordjyllands Politi kan på nuværende tidspunkt ikke udtale sig om, hvordan man fandt frem til den 58-årige mand. På samme måde kan Nordjyllands Politi heller ikke sige noget om et muligt motiv. Ifølge anklager Thomas Klingenberg fra Nordjyllands Politi, vil den 58-årige blive fremsat i grundlovsforhør onsdag morgen. Her vil anklagemyndigheden begære den 58-årige varetægtsfængslet de næste fire uger.

Opsummering:
En 58-årig mand for Brovst er blevet anholdt. Han mistænkes for at stå bag branden på værestedet Syrenen i Brovst.